Andrej Šustr

Andrej Šustr (sündinud 29. novembril 1990 Plzeňis) on Tšehhi jäähokimängija, kes mängis kaitsjana NHL-i klubis Anaheim Ducks.

Aastatel 2010–2013 mängis ta kolm hooaega Nebraska Omaha Ülikooli meeskonnas.

2013. aasta märtsis sõlmis ta lepingu NHL-i klubiga Tampa Bay Lightning. NHL-is debüteeris ta sama aasta 29. märtsil mängus New Jersey Devilsi vastu. Lightningi põhimeeskonda kuulus ta alates järgmisest hooajast ja kokku viiel hooajal. Esimese värava lõi ta NHL-is 5. aprillil 2014 mängus Dallas Starsi vastu.

2018. aastal sõlmis ta üheaastase lepingu Anaheim Ducksiga. Ducski meeskonnas pääses ta NHL-is väljakule kokku viies mängus. Suurema osa hooajast mängis ta Ducksi noorteklubi San Diego Gullsi ridades AHL-is.

Aastatel 2019–2021 mängis ta kaks hooaega KHL-i klubis Kunluni Red Star.

2021. aasta juulis naasis ta Lightningi, sõlmides klubiga üheaastase lepingu. 2022. aasta märtsis naasis ta Anaheim Ducksi.

Šustr kuulus Tšehhi jäähokikoondisse 2021. aasta maailmameistrivõistlustel.

Viited

Välislingid 
 Andrej Šustr KHL.ru lehel
 Andrej Šustr NHL.com lehel
 Andrej Šustr hockeydb.com lehel

Tšehhi jäähokimängijad
Tampa Bay Lightningi mängijad
Anaheim Ducksi mängijad
Kunluni Red Stari mängijad
Sündinud 1990